Sammitda Ukraina prezidenti Vladimir Zelenskiy NATO a’zolariga murojaat bilan chiqishi kutilmoqda. Foto: AP 24 mart kuni Bryusselda NATOga a’zo mamlakatlar rahbarlari Ukrainadagi vaziyat bo‘yicha sammit o‘tkazadi. Bu haqda “Onado‘lu” nashri xabar berdi. Xabarga ko‘ra, sammitda Ukraina prezidenti Vladimir Zelenskiy videoformat shaklida qatnashadi. Sammitda Zelenskiy NATO a’zolariga Ukrainada parvoz qilish taqiqlangan hudud joriy etish va havo hujumidan mudofaa tizimlarini taqdim etishlarini so‘rab murojaat qilishi kutilmoqda. «Biz Rossiyaning Ukrainaga bostirib kirishi oqibatlari, Ukrainani qat’iy qo‘llab-quvvatlash va NATO mudofaasini kuchay tirish masalalarini muhokama qilamiz», - degan NATO bosh kotibi Yyens Stoltenberg.